不過早期，即係早到清朝鹹豐年嗰陣，香港報紙，即係三大中文報好似《中外新報》、《華字日報》（Chinese Mail）、《循環日報》嘅市場係賣到全中國，不過後來因為好多政治變化，例如國共內戰、文化大革命等等，香港報紙已經唔畀入大陸，一路到而家都重有限制，例如《蘋果日報》就當係違禁品唔畀帶返大陸，不過一啲親中報例如《大公報》、《文匯報》，就過到關。